text: Sinnisbati skipar javnan fyri ymiskum sjálvhjálparbólkum. Teir kanst tú lesa um undir bólkar og skeið
text: #000001
text: Sosial psykiatriin undir Almannaverkinum bjóðar stuðulstænastu til tín, ið hevur sálarligar og/ ella sosialar avbjóðingar. Allir heimabúgvandi persónar millum 12-67 ár kunnu søkja um stuðulstænastu, og ikki er neyðugt við diagnosu. Stuðulin verður tillagað til tann einstaka borgaran har endamálið er at fáa ein virknan, meiningsfullan og innihaldsríkan gerandisdag. Tað kann bæði vera ein til ein og í bólki.
text: #000002
text: Tey, ið meta, at eitt fólk hevur tørv á vegleiðing, eitt nú viðkomandi sjálvur, avvarðandi, Psykiatriski depilin ella onnur, kunnu venda sær til Almannaverkið og søkja á
text: #000004
text: RÓWT er eitt tilboð til ung millum 18-30 ár við sálarligum-, sosialum-, rúsdrekka- og/ella rúsevnistrupulleikum. Endamálið við fyriskipanini er at betra um lívsgóðsku og førleikan hjá teimum ungu til at megna egnu lívsstøðu. Dentur verður lagdur á at læra, menna og styrkja tann unga í at virka eftir egnum fortreytum. Atlit verða tikin til tørvin, sum tann ungi hevur her og nú og ynskiligari broyting í framtíðini. RÓWT arbeiðir samskipandi í einum tvørgeira samstarvi fyri at lætta um og gera atgongdina til tænastur, tilboð og viðgerð einfaldari fyri tey ungu. Eisini veita tey praktiska hjálp og stuðlandi samrøður.
text: #000005
text: Arbeitt verður miðvíst við nógvum ymiskum viðurskiftum rundanum tann unga. T.d.:
text: #000006
text: luttøku á arbeiðsmarknaðinum og/ella útbúgving
  viðgerð fyri misnýtslu av rúsdrekka/ rúsevnum
text: #000007
text: ella við at senda t-post til av@av.fo
text: #000008
text: Hvørt mikukvøld er kafékvøld ætlað borgarum í aldrinum 25-40 ár, sum hava sálarligar og/ella sosialar avbjóðingar. Kaféin er hvørt mikukvøld kl. 19-22.00 og heldur til á Fugloyarvegi 9 í Havn.
text: #000009
text: Les meira og síggj skránna fyri kvøldini á leinkjuni her
text: #000011
text: Ung um kvøldið er eitt tilboð hjá Almannaverkinum fyri ung upp til 25 ár.
text: #000012
text: Hvørt mikukvøld møtast ung til hugnaligt kafékvøld við drekkamunni, práti, borðspølum og hugna við sosialum tiltøkum. Tey hittast Undir Glaðsheyggi 14 í Havn kl. 19-21:45.
text: #000013
text: Tiltakið er ætlað ungum, sum kunnu hava sálarligar og/ella sosialar avbjóðingar. Karmarnir eru óformellir og hugnaligir.
text: #000014
text: Tað er sosialpsykiatriska toymið hjá Almannaverkinum, sum skipar fyri.
text: #000016
text: Fountainhúsið er eitt psykiatriskt rehabiliteringstilboð, sum fevnir um aldursbólkin 18-67 ár. Tilboðið er til tín, sum hevur, ella hevur havt sálarligar og/ella sosialar avbjóðingar í gerandisdegnum, og ynskir eitt meira lívsjáttandi umhvørvi at koma í gongd aftur í. Filosofiin handan rehabiliteringina er at síggja menniskjað út frá eini holistiskari áskoðan, ið merkir, at tú ert meiri enn tínir tankar. Her verða øll sædd sum menniskju - ikki sjúklingar.
text: #000019
text: Ein gerandisdagur í Fountainhúsinum er innihaldsríkur og skiftandi. Endamálið er, at tú mennir tínar førleikar, sum skulu eggja tær til at fara út aftur í sosiala lívið og arbeiðsmarknaðin. Hetta gert tú við at møta ávís tíðspunkt, sum tú sjálv/ur ert við til at taka støðu til eftir nærri avtalu. Tá kanst tú eisini vera við í aktivitetum, sum gagna øllum felagsskapinum, og veruliga gera ein mun.
text: #000020
text: Stúr ei! Í Fountainhúsinum fer mann ikki ov hart til verka. Møguleiki er fyri at baka, fara út í urtagarðin, ganga túr (sum ofta endar við einum dyppi í havinum - um man hevur hug), ella kanska fara til onkra kreativa verkstovu innandura, har lokal listafólk til tíðir hava skeið. Tú gert bara tað, tær lystir.
text: #000021
text: Fountainhúsið er eitt tilboð til tín, sum vil møtast við øðrum á jøvnum føti. Her verður dentur lagdur á, at tú fært eitt týðandi samband við hini tú møtir á staðnum, og merkir felagsskapin, ið verður bjóðaður. Hesi kjarnuvirði eru við til at menna lívsgleðina, ið ofta eru neyðug, fyri at koma í gongd aftur við gerandisdagin.
text: #000022
text: Endamálið við Mentorskipanini hjá Barnabata er at stuðla og eggja teimum ungu, tá ið ræður um útbúgving, arbeiði og frítíðarvirksemi. Ein Mentor hjálpir teimum ungu við teirra avbjóðingum við at stuðla og vegleiða.
text: #000024
text: Ein mentor kann m.a hjálpa við:
text: #000025
text: At fáa ein meiri skipaðan gerandisdag, um hann frammanundan kann tykjast vera fløkjasligur og strævin
  At gerast ein partur av einum størri felagsskapi
  At venda tí, ið kennist tungt – sum ein ósigur – til nakað meiri væleydnað, so tað kennist sum ein sigur
text: #000026
text: Øll ung í aldrinum 11-17 ár hava møguleika at søkja sær ein Mentor. Mentorrnir eru sjálvbodnar eldsálir, og tað er ókeypis at fáa ein Mentor.
text: #000027
text: Set teg í samband við Barnabata á
text: #000028
text: Hjá Spælival verður dentur lagdur á at stuðla undir sosiala og persónliga førleikamenningina hjá fólki, ið onkursvegna hava trupult við hesum, t.d. neurodivergent fólk (autisma og ADHD), sosialan angist og depressión. Tað er tó ikki neyðugt at hava eina ávísa diagnosu fyri at kunna nýta gott av Spælival.
text: #000031
text: ADHD-felagið skipar javnan fyri sjálvhjálparbólkum fyri fólk við ADHD. Fylg við á síðuni hjá ADHD-felagnum, um nær ymisku bólkarnir eru.
text: #000033
text: Les meira á heimasíðuni hjá ADHD-felagnum her
text: #000034
text: Sum limur í Autismufelagnum kanst tú koma í ein netverkbólk hjá teimum. Netverksbólkarnir eru fyri foreldur at børnum í sama aldri og diagnosu, har tey hittast heima hjá hvørjum øðrum. Send ein teldupost til autisma@autisma.fo
text: #000035
text: Berin er til tín, ið hevur mist ella hevur álvarsliga sjúkt foreldur ella systkin, og til tín sum hevur mist barn. Í Beranum bjóða tey bólkar, ráðgevandi samrøður og sálarfrøðiliga viðgerð til børn, ung, foreldur ella umsorganarpersónar.
text: #000036
text: Til ber at seta seg í samband við Beran á
text: #000037
text: Tel. 222993 ella senda t-post á berin@berin.fo
text: #000038
text: Títt Rúm er eitt tilboð til øll í aldrinum 0-35 ár, sum hava foreldur við rústrupulleikum, og familjur teirra. Títt Rúm bjóðar bólka- og einstaklingasamrøður, umframt foreldra- og familjusamrøður.
text: #000040